L 41/52 Jurnalul Oficial al Uniunii Europene 17.2.2015 DECIZIA DE PUNERE ÎN APLICARE (UE) 201 5/252 A COMISIEI din 13 februarie 2015 de modificare a anexei II la Decizia 2007/777|CE în ceea ce priveşte rubrica referitoare la Statele Unite ale Americii din lista țărilor terțe sau a părților acestora din care se autorizează introducerea în Uniune de produse din carne şi stomacuri, vezici și intestine tratate, cu privire la gripa aviară înalt patogenă [notificată cu numărul C(2015) 714] (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția şi introducerea produselor de origine animală destinate consumului uman (/), în special articolul 8 teza introductivă, punctul 1 primul paragraf și punctul 4 și articolul 9 alineatul (4) litera (c), întrucât: (1) Decizia 2007/777|CE a Comisiei (*) stabileşte norme de sănătate publică și animală pentru importul în Uniune şi tranzitul şi depozitarea în Uniune a loturilor de produse din carne și stomacuri, vezici şi intestine tratate (denumite în continuare „produsele”). (2) Partea 1 din anexa II la Decizia 2007/777|CE descrie regiunile din țările terțe din care introducerea de produse în Uniune este restricționată din motive de sănătate animală şi în cazul cărora se aplică regionalizarea. Partea 2 din anexa respectivă stabileşte o listă de țări terțe sau părţi ale acestora din care introducerea de produse în Uniune este autorizată, cu condiția ca produsele să fi fost supuse unui tratament corespunzător, astfel cum este stabilit în partea 4 din anexa respectivă. (3) Statele Unite sunt menționate în partea 2 din anexa II la Decizia 2007/777/CE ca fiind autorizate, printre altele, pentru introducerea în Uniune de produse obținute din păsări de curte, vânat de crescătorie cu pene (cu excepția ratitelor), ratite de crescătorie şi vânat sălbatic cu pene, care au fost supuse unui tratament nespecific, astfel cum este stabilit în partea 4 din anexa respectivă (denumit în continuare „tratamentul A”), cu condiția ca produsele să fi fost obţinute din carne care respectă cerințele de sănătate animală pentru carnea proaspătă, inclusiv cu privire la originea acesteia din ţări terțe sau din părți ale acestora care sunt indemne de gripa aviară înalt patogenă (HPAI), astfel cum se prevede în modelul de certificat de sănătate animală şși publică din anexa III la Decizia 2007[777|CE. (4) Un acord între Uniune şi Statele Unite () (denumit în continuare „acordul”) prevede recunoaşterea reciprocă rapidă a măsurilor de regionalizare în cazul apariției unor boli în Uniune sau în Statele Unite. (5)  În Statele Unite au fost confirmate focare de HPAI de subtipul H5N8 la o fermă de păsări în Douglas County în statul Oregon și de HPAI de subtip H5N2 în statul Washington. (6)  Tratamentul A este insuficient pentru a elimina riscurile pentru sănătatea animală legate de introducerea în Uniune de produse obţinute de la păsări de curte, vânat de crescătorie cu pene (cu excepția ratitelor), ratite de crescătorie şi vânat sălbatic cu pene din Douglas County în statul Oregon și de pe întreg teritoriul statului Washington, având în vedere situația epidemiologică actuală cu privire la HPAI în Statele Unite. Produsele respective ar trebui să fie supuse cel puţin „tratamentului D”, astfel cum este stabilit în partea 4 din anexa II la Decizia 2007/777/CE (denumit în continuare „tratamentul D”), în scopul de a împiedica introducerea virusului gripei aviare înalt patogene în Uniune. () JOL18,23.1.2003, p. 11. (') Decizia 2007/777|CE a Comisiei din 29 noiembrie 2007 de stabilire a condițiilor de sănătate animală și publică, precum și a modelelor de certificate pentru importul anumitor produse din carne şi stomacuri, vezici şi intestine tratate destinate consumului uman, provenind din țări terțe și de abrogare a Deciziei 2005/432/CE JOL 312, 30.11.2007, p. 49). () Acord între Comunitatea Europeană şi guvernul Statelor Unite ale Americii privind măsurile sanitare de protecție a sănătății publice și animale aplicabile în comerţul cu animale vii și cu produse de origine animală, astfel cum a fost aprobat în numele Comunităţii Europene prin Decizia 98/258/CE a Consiliului JOL 118, 21.4.1998, p. 1).